UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Käsipalli Balti liiga alagrupimängudele tõmmati joon alla
#000003
Viljandi jäi alagrupis võitmatuks, alistades vastast 28:19 (15:11). Ka Mistra sai kodusaalis võitu tähistada numbritega 32:27 (13:17). HC Tallinna ning SK Tapa kaotusseeriad leidsid aga jätku – Tallinn kaotas tulemusega 29:35 (16:17) ja Tapa vandus alla Šviesale skooriga 27:31 (12:17).
#000006
Nüüd alustavad kõik edasipääsenud meeskonnad taas nullist, sest ees ootavad veerandfinaalid.
#000007
Laupäeval kodusaalis härjal sarvist haaranud Mistra nägi karmi vaeva, et mängu siseneda – neljandaks minutiks oli seis 4:0 vastasmeeskonnale Granitas-Karysele. Enrico Anton avas koduvõistkonna jaoks skoori viienda minuti lõpupoolel ning kaheksandaks minutiks hingas Eesti klubi juba vastase kuklasse, kui viigist lahutas vaid üks punkt. Mistra tegevus aga stagneerus ning nii oli 15. minutil seisuks 6:10. Kaks minutit enne esimese poolaja lõppu vähendas Urmas Rõuk Mistra kaotusseisu vaid kahe värava peale, ent rõõm jäi üürikeseks ja poolaja tulemuseks kujunes 13:17. Kui esimene poolaeg oli päev, siis teine pool justkui öö – Mistra mängumootor käivitus viivituseta ja viskas esimese nelja minutiga neli väravat ning jõudis viigist taas ühe värava kaugusele. 45. minutil viigistas Rauno Aus seisu, mis rajas tee Mistra eduloole. Eduseis oli aga konarlik, sest Granitas oli vaid ühega taga. Serhii Orlovskyi kaks väravat ning Urmas Rõugi poolne lisa sellele viisid Mistra aga võiduka lõpuni seisuga 32:27.
#000008
Kuigi Tallinn jäi võõras saalis koheselt jälitaja kohustusi täitma, ei murdnud see pealinlaste moraali. Eesti klubi püsis usinalt HC Amberi kannul, olles viigiseisus või ühega kaotusseisus. Esimese poolaja keskel ehk 15. minutil valitses skoor 6:6. Viis minutit hiljem oli Vilniuse meeskond teinud kindlama vahemaa sisse, kui juhiti 13:9. Tallinn võitles end tagasi ning Volodymyr Shcherbani realiseeritud seitsmemeetri karistusvise 29. minutil jäi vastasmeeskonda puhkeruumi saatma, kes küll võitsid poolaja, kuid napilt, skooriga 17:16. Teisel poolajal tundus unistus võidust hääbuvat, kui 41. minutil oli vahemaa Amberiga neljaväravaline. Tallinna rammust jäi vastupanu osutamiseks puudu ning nii kaotati matš resultaadiga 29:35.
#000010
Erinevalt eilsest kohtumisest Granitas-Karysega, oli Klaipeda Dragunas kraadi võrra kangem oponent ning nende maha raputamine oli mulkide jaoks väljakutse. 15 minuti jooksul nägi kohtumine kõiki stsenaariume – küll ühe meeskonna juhtimist, siis teise ning vahepeal ütles sõna sekka ka viigiseis. 21. minutil algatas Andrii Basarab Viljandi väravatesaju, millesse ka ise kolme tabamusega panustas. Nii võitis Viljandi esimese poolaja seisuga 15:11. Selle edumaaga läks Viljandi klubi teisel poolajal omasoodu – viie minutiga oli vahemaa kasvanud seitsme punkti peale ning lõpptulemuseks sai 28:19.
#000012
Tänagi oli Tapa mäng rabe. VHC Šviesa lasti kiirelt kolmega ette, misjärel vähendati distants küll ühe värava peale, ent see püsima ei jäänud ja vastane libises Tapa haardest. Selle tagajärjena vaadati 16. minutil vastamisi 4:10 kaotusseisuga. Ilja Kosmiraki kolmest ja Marcus Rätteli neljast tabamusest esimesel poolajal jäi väheks ning Tapal tuli vahepausile minna seisult 12:17. Teisel poolajal kordusid samasugused mustrid ja nii oli 48. minutil seisuks 20:26. Kohtumise lõppedes jäi skooriks 27:31.
#000014
Sellega on veerandfinaalipaarid selgunud: Viljandi kohtub Tapaga, Põlva Serviti Kaunase Granitas-Karysega, Dobele Tenax proovib jõudu Klaipeda Dragunasega ning Mistra VHC Šviesaga. Paarid kohtuvad kahel korral ning meeskonnad, kes liiguvad edasi järgmisesse vooru, selgitatakse välja kahe mängu kokkuvõttes punktide ja väravate alusel. Esimesed kohtumised toimuvad 18.–19. märtsil, kordusmängud leiavad aset 25.–26. märtsil. Ühtlasi toimuvad kordusmängud üldtabelis tugevama meeskonna väljakul. Paaride võitjad edenevad Final Four'i.
#000016
Mistra sai avavoorus napi võidu
#000018
Meeste käsipalli meistriliiga uus hooaeg saab avapaugu kolmapäeval
#000019
Tapa teenis käsipalli Eesti meistrivõistluste pronksi
#000020
Tapa alistas pronksiseeria esimeses mängus Mistra
#000021
Viljandi alistas esimeses kohtumises Mistra
#000022
Serviti võitis koduliigas Tapat 18 väravaga
#000024
Kristo Voika eurosarja vastasest: usun, et seal on mängu küll
#000025
Mistra loodab kogenud koondislaste abil tippu jõuda
#000028
Eesti käsipallitipud mängivad sel nädalal topeltpunktidele
#000029
Mistrasse siirdunud Lees eurodebüüdist: sellega kaasneb alati mõnus ärevus
#000031
Käsipalli karikavõistluste avamängu võitis Serviti
#000032
Viljandi jättis oma hooaja avamängus Kehra selja taha esimesel poolajal
#000034
Serviti jõudis meistritiitlist ühe võidu kaugusele
#000038
Neidude jalgpallikoondis lõpetas sõprusturniiri võiduga
#000039
Sabalenka teenis maailma esireketina esimese võidu
#000042
Eesti naismaletajad naasevad Euroopa meistrivõistlustelt kolme medaliga
#000044
Vahetusest sekkunud Martinez lõi poole tunniga neli väravat
#000048
Jõesaar nautis võidurõõmu, Tassil ja Jürgensil nii hästi ei läinud
#000049
Kudermetova võitis Tokyos karjääri teise tiitli
#000050
Endine tippsprinter Chambers: loodetavasti taastab kergejõustik oma kunagise hiilguse
#000052
Tippsportlased on mures: Eesti sport võib jääda keskpäraseks
#000053
Neel ja Eikeri päästsid kaks matšpalli ja teenisid Jaapanis turniirivõidu
#000055
Paide tõusis kolmandaks, Kalju libastus tabeli viimase vastu
#000058